बिहार में अपने खेल का सफल प्रदर्शन कर सुपरस्टार अभिनेता टशन ऑफ भोजपुरी खेसारी लाल यादव अब मुम्बई में अपने खेल का प्रदर्शन कर सिनेमाप्रेमियों को रोमांचित करने वाले हैं। बिहार प्रदर्शन के दौरान खेसारी लाल अभिनीत भोजपुरी फिल्म 'खिलाड़ी' ने बॉक्स ऑफिस पर अपना परचम लहरा दिया है। अब बारी है माया नगरी मुम्बई की। 15 जुलाई से खेसारी लाल यादव का सफल खेल का प्रदर्शन माया नगरी में भोजपुरी फिल्म 'खिलाड़ी' के जरिये होगा आपको बताते चले कि खेसारी लाल यादव का स्टारडम सिनेप्रेमियों के सर चढ़़ कर बोल रहा है और ये बॉक्स ऑफिस के सफल खिलाड़ी बन चुके हैं। जिसका नतीजा खिलाड़ी के बिहार प्रदर्शन के समय सबको देखने को मिल चुका है। हर उम्र के दर्शकों को यह फिल्म काफी पसंद आयी है। विदित हो कि यह फिल्म बिहार के सिनेमाघरों में हाउसफुल रही है। निर्माता अभय सिन्हा, मनीष सिंघाल व समीर आफताब की इस फिल्म के निर्देशक असलम शेख हैं।
जबकि फिल्म के मुख्य कलाकारों में खेसारी लाल यादव के साथ मधु शर्मा, अंजना सिंह, शिविका दीवान, सुदेश कौल, प्रकाश जैस, जे. नीलम, मनोज टाइगर, वंदनी मिश्रा, पुनम दूबे, ब्रिजेश त्रिपाठी, सुर्या दूबे, नेहा सिन्हा, आदि शामिल हैं।